شەفەق نیوز/ میدیایل راگەیانن هیند، ئمڕوو دووشەممە،
ئاشکرای دەرکەفتن بیماری نادیاریگ کردن گیان کەسیگ لەدەسدا و تووش زیاتر لە ٣٠٠ کەس
هاورد، و تا ئیسە هووکار ئەو بیماریە نەزانریاگە.
رۆژنامەی the hindu ی هیندی وت: یەکیگ لە دانیشتوەیل شار ئیلۆڕو
لە وەلایەت ئەندرا برادیش لە باشوور هیند، وە بیماری نادیاریگ مرد، و ٣١٥ کەس تر لە
کاریگەریەیل خود بیماریەگە ئەرا خەسەخانە بریان.
رۆژنامەگە وتیش: کاریگەریەیل بیمارییگ نەناسریاگ
لەناوبەین بڕیگ لە هاووڵاتییەگان دەرکەفتن، و پیرەکە شەممە بریانە خەسەخانە، و لە
ئیوارەی یەکشەممە ژمارەیان رەسیە ٣١٥ کەس، ٤٦ مناڵ و ٧٠ ژن ها ناویان.
وەگورەی پزشکەگان، بیماریەگان وڕبویەن و لەهووشچگن
و سەرژان وەخوەیان دوینن، و هەنای تاقیکردنەوەی کۆڕۆنا ئەرایان کریا، ڤایڕۆسەگە نەیاشتن.
نۆێنەرەیل دەسەڵاتە تەندروسیە ناوخۆییەگان وتن:
هووکار بیماریەگە
دیاری نەکریاگە، و نموونەویلبگ لە ئاو وخوەراک
و خوینەگان لە بیمارەیل رەوانەی تاقێگە کریاگە.
